**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№11**

***Решения по Протокол №11/ 30.04.2020 г. от заседание на Общински съвет Иваново, област Русе***

Д Н Е В Е Н Р Е Д

1. Вземане на решение за определяне на пазарна цена и провеждане на търг с тайно наддаване за продажба на недвижим имот - частна общинска собственост, представляващ имот с идентификатор 72028.134.64 по кадастралната карта и кадастралните регистри на с. Табачка, за който е отреден УПИ Х 539, в кв. 59, находящ се в с. Табачка, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 206/ 14.04.2020 г.

 2. Вземане на решение за отдаване под наем на свободни земеделски земи от Общинския поземлен фонд (ОПФ) и земи по чл. 32, ал. 5 от ППЗСПЗЗ за 2020/2021 стопанска година.

 Вносител: Георги Миланов – Кмет на Община Иваново

 Докладна записка вх. № 207/ 15.04.2020 г.

3. Вземане на решение за провеждане на търг с тайно наддаване за отдаване под наем на част от недвижим имот – частна общинска собственост, находящ се в с. Пиргово, Община Иваново, Област Русе.

 Вносител: Георги Миланов – Кмет на Община Иваново

 Докладна записка вх. № 208/ 15.04.2020 г.

4. Вземане на решение за определяне на пазарна цена и провеждане на търг с явно наддаване за продажба на недвижим имот – частна общинска собственост, находящ се в с. Мечка, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 209/ 16.04.2020 г.

5. Отчет за извършените разходи за командировки в страната на кмета на община Иваново за периода 01.01.2020 – 31.03.2020 г.

 Вносител: Георги Миланов – Кмет на Община Иваново

 Докладна записка вх. № 210/ 16.04.2020 г.

6. Корекция на план-сметка, включваща необходимите разходи по поддържане чистотата на територията на община Иваново за 2020 година.

 Вносител: Георги Миланов – Кмет на Община Иваново

 Докладна записка вх. № 211/ 16.04.2020 г.

7. Корекция на Поименен списък за капиталови разходи на Община Иваново за 2020 год.

 Вносител: Георги Миланов – Кмет на Община Иваново

 Докладна записка вх. № 212/ 16.04.2020 г.

8. Приемане на Годишен план за развитие на социалните услуги в община Иваново за 2021 г.

 Вносител: Георги Миланов – Кмет на Община Иваново

 Докладна записка вх. № 213/ 16.04.2020 г.

9. Отчет за извършените разходи за командировки в страната на председателя на Общински съвет - Иваново за периода 01.01.2020 – 31.03.2020г.

Вносител: Мариян Драшков – Председател ОбС Иваново

Докладна записка вх. № 214/ 16.04.2020 г.

10. Приемане на Наредба за изменение и допълнение на Наредба № 1 за определянето и администрирането на местните такси и цени на услуги.

 Вносител: Георги Миланов – Кмет на Община Иваново

 Докладна записка вх. № 215/ 21.04.2020 г.

11. Вземане на решение за отпадане на задължение за заплащане на наемна цена от страна на наематели по действащи наемни отношения на общински имоти и имоти, предоставени за управление на Община Иваново за периода на обявеното с Решение на Народното събрание от 13.03.2020г. извънредно положение в Република България.

 Вносител: Георги Миланов – Кмет на Община Иваново

 Докладна записка вх. № 216/ 21.04.2020 г.

12. Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

Вносител: Мариян Драшков – Председател ОбС Иваново

Докладна записка вх. № 233/ 30.04.2020 г.

13. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№94

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** да бъде допълнена Годишната програма за управление и разпореждане с имоти - общинска собственост на Община Иваново за 2020 г. , раздел III.Г със следният недвижим имот: Поземлен имот с идентификатор 72028.134.64 по кадастралната карта и кадастралните регистри на с. Табачка, одобрени със заповед №РД-18-350/22.05.2019г. на Изпълнителния директор на АГКК, с административен адрес: ул. „Гоце Делчев“ №13г, за който е образуван УПИ Х 539, с площ 500 кв.м., находящ се в с. Табачка, общ. Иваново, обл. Русе, кв. 59 по регулационния план на селото, представляващ незастроено дворно място - отреден за жилищно застрояване, с трайно предназначение на територията: урбанизирана и начин на трайно ползване: ниско застрояване, при граници и съседи: поземлени имоти с идентификатори: 72028.134.66; 72028.134.43; 72028.134.37; 72028.134.36., предмет на Акт за частна общинска собственост /АЧОС/ №1946/16.03.2020г.

**2. Дава съгласие** за обявяване на публичен търг за продажба на следния недвижим имот: Поземлен имот с идентификатор 72028.134.64 по кадастралната карта и кадастралните регистри на с. Табачка, одобрени със заповед №РД-18-350/22.05.2019г. на Изпълнителния директор на АГКК, с административен адрес: ул. „Гоце Делчев“ №13г, за който е образуван УПИ Х 539, с площ 500 кв.м., находящ се в с. Табачка, общ. Иваново, обл. Русе, кв. 59 по регулационния план на селото, представляващ незастроено дворно място - отреден за жилищно застрояване, с трайно предназначение на територията: урбанизирана и начин на трайно ползване: ниско застрояване, при граници и съседи: поземлени имоти с идентификатори: 72028.134.66; 72028.134.43; 72028.134.37; 72028.134.36., предмет на Акт за частна общинска собственост /АЧОС/ №1946/16.03.2020г.

**3.** На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **3010.00 лв. /три хиляди и десет лева/** **без ДДС**, която се приема за начална цена при провеждане на публичния търг за продажба на имота.

**4.** На основание чл. 68, ал. 1, т. 2 от НРПУРИВОбС **определя** вида на търга - с тайно наддаване по чл. 74 от НРПУРИВОбС.

**5. Възлага** на Кмета на Общината след влизане в сила на решението да предприеме необходимите действия по изпълнението му.

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№95

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от Закона за местно самоуправление и местна администрация (ЗМСМА), чл. 24а, ал. 5 и ал. 6, т. 2 от ЗСПЗЗ, чл. 13 и чл. 14, ал. 1, чл. 15 и чл. 16 от Наредба № 11 за управление, ползване и разпореждане със земи от ОПФ, във връзка с чл. 68, ал. 1 от Наредба № 10 на реда за придобиване, управление и разпореждане с имоти и вещи - общинска собственост, Общински съвет Иваново РЕШИ:

**1.** **Дава съгласие** да бъде проведен търг с тайно наддаване, чрез предварително представяне на предложенията от участниците в администрацията на Община Иваново, за отдаване под наем на имоти/части от имоти, от ОПФ и стопанисвани от Общината, които попадат в актуалния специализиран слой „Площи допустими за подпомагане“ описани в приложение № 1, представляващо неразделна част от настоящото решение.

**2.** **Определя** срок за отдаване под наем съобразно статута на имотите, както следва:

 2.1. за имотите частна общинска собственост – 5 години.

 2.2. за имотите по чл. 32, ал. 5 от ППЗСПЗЗ (стопанисвани от общината) – 1 година.

Срокът за отдаване за всеки един имот е конкретизиран в приложението.

 **3.** **Определя** начална годишна наемна цена при провеждане на процедура за отдаване на земи от ОПФ в размер на 60,00 лв (шестдесет лева) на декар за всички категории земеделска земя, която се заплаща при подписване на договора еднократно за съответната стопанска година.

 **4. Дава съгласие** договорите за наем да се сключват за площта, определена чрез извършване на пространствено сечение между имотите от картата на възстановената собственост или от кадастралната карта и специализиран слой "Площи, допустими за подпомагане", достъпен чрез интернет страницата на Министерството на земеделието, храните и горите.

 **5.** **Дава съгласие** при сключване на договорите за наем за предоставяните имоти/части от имоти, които не попадат в актуалния към датата на подписване на договора специализиран слой ПДП, да не се дължи заплащане на наемна цена за една стопанска година от сключването на договора.

 **6.** **Дава съгласие** останалите след провеждане на търга по т. 1 свободни имоти, които не попадат в ПДП, да бъдат предоставени под наем по реда на чл. 24а, ал. 6, т. 2 от ЗСПЗЗ като срокът на договора е съобразно статута на имотите и е определен в т. 2 от настоящото решение.

 **7.** **Дава съгласие** Годишната програмата за управление и разпореждане с имотите, собственост на община Иваново за 2020 г., раздел III, А, т. 4 да бъде допълнена с имоти с идентификатори 47977.65.53 и 84049.106.70.

 **8.** **Възлага** на кмета на общината да предприеме необходимите действия по изпълнение на настоящото решение след влизането му в сила.

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№96

На основание чл.21, ал.1, т.8 и ал.2 във връзка с чл.27, ал.4 и ал.5 от ЗМСМА, чл. 14, ал.1 и ал.2 от Закона за общинската собственост, чл.24, ал.1 във връзка с чл.26 от Наредба №10 за реда за придобиване, управление и разпореждане с общинска собственост на Община Иваново, Област Русе, Общински съвет Иваново РЕШИ:

1. **Дава съгласие** за обявяване на публичен търг за отдаване под наем на част от недвижим имот – частна общинска собственост, представляваща помещение **„билетно гише към салона при читалището“**, с площ от 8 кв.м., находящо се в сграда „Читалище“ със застроена площ 384.25 кв.м., построена в УПИ Х-282, с площ от 3200 кв.м., в кв. 34 по регулационния план на с. Пиргово, с административен адрес: ул. „Кирил и Методий“ №1, предмет на Акт за частна общинска собственост №1938/10.03.2020г., при граници и съседи: от изток – улица; от запад – УПИ II 280; от север – стадион и баскетболно игрище; от юг – улица.

Помещението се предоставя за „административни услуги – офис“.

2. **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2020г. – раздел III.А с обекта по т.1.

3. На основание чл.32, ал.3 от Наредба №10 за реда за придобиване, управление и разпореждане с общинска собственост на Община Иваново, **определя** първоначална месечна наемна цена, съгласно Наредба №2 за базисните /начални/ цени на обекти със стопанско и административно предназначение – общинска собственост, за обекта по т.1 в размер на 40 лв. /четиридесет лева/

4. На основание чл. 68, ал.1, т.2 от НРПУРИВОбС **определя** вида на търга с тайно наддаване по чл.74, ал.1 от НРПУРИВОбС.

5. На основание чл.68, ал.1, т.5 от НРПУРИВОбС **определя** срока на договора за наем, който ще се сключи със спечелилия кандидат на 10 години.

6. **Възлага** на кмета на Община Иваново след влизане в сила на решението да предприеме необходимите действия по изпълнението му.

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№97

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 и чл. 83, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе (НРПУРИВОбС), Общински съвет Иваново РЕШИ:

**1. Дава съгласие** за обявяване на публичен търг за продажба на недвижим имот – частна общинска собственост, представляващ урегулиран поземлен имот (УПИ) IX-фурна с площ от 770 кв.м., кв. 19 по регулационния план на с. Мечка, общ. Иваново, обл. Русе, одобрен със Заповед № 100/10.05.1988 г., изм. със Заповед № 7/14.01.1994 г., административен адрес „Цар Борис I“ № 30, при граници и съседи: на север – УПИ II-251; на изток – УПИ III-252 и УПИ Х-256; на юг – улица „Цар Борис I“; на запад – УПИ VII-257 и УПИ VIII-258, ведно с построените в него сгради: масивна едноетажна сграда – склад, със застроена площ от 145 кв.м., построена през 1974 г. и масивна едноетажна сграда с железобетонни елементи – фурна, със застроена площ от 222 кв.м., построена през 1964 г., предмет на Акт за частна общинска собственост № 1951/27.03.2020 г.

**2.** На основание чл. 68, ал. 1, т. 2 във връзка с чл. 83, ал. 1 от НРПУРИВОбС **определя** вида на търга – **търг с явно наддаване.**

**3.** На основание чл. 41, ал. 2 от ЗОС **определя** пазарна цена за имота, въз основа на пазарната оценка изготвена от инж. Красимира Петкова, притежаваща сертификат за оценителска правоспособност с рег. № 100100008 от 14.12.2009 г. за оценка на недвижими имоти, издаден от Камарата на независимите оценители в България в размер на **40 700,00 лв. (четиридесет хиляди и седемстотин лева)** без ДДС, която се приема за начална цена при провеждане на публичния търг за продажба на имота и стъпка на наддаване от 5 % от началната цена в размер на 2 035,00 лв.

**4. Дава съгласие** да бъде допълнен раздел III.Г от Годишната програма за управление и разпореждане с имотите, собственост на Община Иваново за 2020 г., с имота описан в т. 1.

**5. Възлага** на Кмета на Общината след влизане в сила на решението да предприеме необходимите действия по изпълнението му.

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№98

На основание чл.21, ал.1, т.6 и ал.2, чл.27, ал.4 и ал.5 от ЗМСМА, във връзка с чл.8, ал.4 от Наредбата за командировките в страната, Общински съвет Иваново РЕШИ:

**Приема** Отчет за извършените разходи за командировки в страната на кмета на община Иваново за периода 01.01.2020 г.- 31.03.2020 г. в размер на 359,83 лв.

ПО ШЕСТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№99

На основание чл.21, ал.1, т.6 и ал. 2, чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 66 от Закона за местните данъци и такси (ЗМДТ) и чл.43, ал.1 от Наредба №1 за определянето и администрирането на местните такси и цени на услуги в Община Иваново, във връзка с чл.20, ал.1, т.1, б. „з“ от Наредба №7 от 2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци, Общински съвет Иваново РЕШИ:

I.**Одобрява** изменение на План-сметката за всяка дейност, включваща необходимите разходи по поддържане чистотата на територията на община Иваново за 2020 година, приета с Решение № 28 по Протокол №4/19.12.2019 г. на Общински съвет – Иваново, както следва:

**1. Приходи - 745534 лв.**

1.1. Преходен остатък от 2019 г.- 117114 лв.

1.2. Приходи от такса битови отпадъци (ТБО) - 563994 лв.

1.3. Собствени приходи от други източници - 64426 лв.

**2**. **Разходи от такса битови отпадъци (ТБО) - 745534 лв.**

в това число:

1.1. За сметосъбиране и извозване на битови отпадъци - 307440 лв.

1.2. За поддържане и експлоатация на депа за битови отпадъци - 366394 лв.

1.3. За поддържане чистота на обществени територии - 71700 лв.

II. **Приема** изменение на план – сметка по населени места съгласно Приложение № 3

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№100

На основание чл.21 ал.1 т.6 от ЗМСМА, във връзка с чл.27 ал.4 и ал.5 от ЗМСМА и чл.124 от Закона за публичните финанси, Общински съвет Иваново РЕШИ:

**Изменя поименния списък за капиталови разходи за 2020 г., както следва:**

|  |  |  |  |  |  |
| --- | --- | --- | --- | --- | --- |
| Параграф | Наименование на обектите | Актуален план | Коригиранплан |  В т.ч. по източници на финансиране | Разлика /+/-/ |
| Целева субсидия | Преходен остатък | ЦелевиСр-ва отМКВП | Собственисредства | Средства от МОН |
|  | **Функция 03 Здравеопазване** | **120000** | **120000** | **120000** |  |  |  |  | **0** |
|  | **Дейност 469 „Други дейности по здравеопазването “** | **120000** | **120000** | **120000** |  |  |  |  | **0** |
| 5205 | Стоматологичен стол – 2 броя | 120000 | 0 |  |  |  |  |  | -120000 |
| 5203 | Оборудване на стоматологични кабинети | 0 | 120000 |  |  |  |  |  | +120000 |

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№101

На основание чл. 21, ал. 1, т. 12 и ал. 2, във връзка с чл. 27, ал. 3 от ЗМСМА и чл. 36б, ал. 4 от Правилника за прилагане на Закона за социално подпомагане, Общински съвет Иваново РЕШИ:

 **Приема** Годишен план за развитие на социалните услуги в община Иваново за 2021 г.

ПО ДЕВЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№102

На основание чл.21, ал.1, т.6 и ал.2, чл.27, ал.4 и ал.5 от ЗМСМА, във връзка с чл.8, ал.4 от Наредбата за командировките в страната, Общински съвет Иваново РЕШИ:

**Приема** Отчет за извършените разходи за командировки в страната на Председателя на Общински съвет - Иваново за периода 01.01.2020 г.-31.03.2020 г. в размер на 239,83 лв.

ПО ДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№103

На основание чл. 21, ал. 1, т. 23 и ал. 2, във връзка с чл. 27, ал. 3 от Закона за местното самоуправление и местната администрация и чл. 9 от Закона за местните данъци и такси и чл. 60 от АПК, Общински съвет Иваново РЕШИ:

1. **Приема** Наредба за изменение и допълнение на Наредба № 1 за определянето и администрирането на местните такси и цени на услуги:

**§ 1.** В глава втора „Местни такси “, Раздел VII „Такса битови отпадъци“, в **чл. 47, се добавя нова ал. 3,** както следва:

**„(3)** На лицата, предплатили ТБО за цялата 2020 година до 30 юни 2020г., се прави отстъпка от 5 на сто.“

1. На основание чл. 60 от АПК, **допуска** предварително изпълнение на решението по т. I. от деня на приемането му.

ПО ЕДИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№104

На основание чл. 60 от АПК, чл. 21, ал. 1, т. 8 и ал. 2, във връзка с чл. 27, ал. 4 и 5 от ЗМСМА, както и във връзка с обявеното на 13.03.2020 г. с решение на Народното събрание извънредно положение на територията на страната, във връзка с разрастващата се пандемия от COVID-19, Общински съвет Иваново РЕШИ:

1. **Дава съгласие** за отпадане задължението за заплащане на наемна цена по действащи наемни правоотношения за наематели на общински и предоставени на Община Иваново за управление имоти на територията на общината, които са пряко засегнати от въведените със Заповед № РД-01-124/13.03.2020 г., допълнена със Заповед № РД-01-131/17.03.2020 г., изм. със Заповед № РД-01-139/19.03.2020 г., изм. със Заповед № РД-01-154/26.03.2020г. на Министъра на здравеопазването противоепидемичните мерки, за периода на обявеното с Решение на Народното събрание извънредно положение, т.е. от 13.03.2020 г. до окончателната му отмяна, за установяването на което пряко засегнатите лица подписват декларация по образец, представляваща неразделна част от настоящото решение.

2. **Възлага** на Кмета на Община Иваново да приема, разглежда и одобрява исканията по т. 1 от настоящото решение.

3. **Възлага** на Кмета на Община Иваново да предприеме съответните действия за изпълнение на настоящото решение.

4. **Възлага** на Кмета на Община Иваново да предприеме съответните действия за приспадане на платените до приемане на настоящото решение наемни цени за периода от обявяване на извънредното положение до окончателната му отмяна, от дължими последващи плащания.

ПО ДВАНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№105

На основание чл.21, ал.1, т.23 и ал.2 от ЗМСМА, чл.1, т.1, чл.6, т.1, чл.14 и чл.16, ал.2 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

**Дава съгласие** да бъде отпусната еднократна финансова помощ за раждане на дете на:

\* Владислав \*\*\*\*\*\*\*\*\* Йорданов, с ЕГН \*\*\*\*\*\*\*\*\*\* и Николинка \*\*\*\*\*\*\*\*\* Ганева, с ЕГН \*\*\*\*\*\*\*\*\*\* в размер на 200 (двеста) лева;

\* Петя \*\*\*\*\*\*\*\* Илиева, с ЕГН \*\*\*\*\*\*\*\*\*\* и Тихомир \*\*\*\*\*\*\* Ковачев, с ЕГН \*\*\*\*\*\*\*\*\*\* в размер на 200 (двеста) лева.